Държавен вестник, бр. 74, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  74 
(3) Върху преносима стойка могат да се 
поставят до два пътни знака и една допълни­
телна табела. Стойката може да бъде сгъвае­
ма. Разстоянието от основата на стойката до 
долния ръб на пътния знак е не по-малко от 
600 mm. Опората на стойката е с правоъгълна 
форма и с такива размери и характеристики 
на материалите, от които е изработена, че да е 
устойчива на преобръщане, без да се използва 
допълнителна тежест.
(4) Върху возима стойка-платформа могат да 
се поставят до четири пътни знака или една зат­
варяща табела. Стойката трябва да е пригодена 
за теглене от автомобил с работна скорост от 
5 до 10 km/h и със скорост на транспортиране 
със сгънати пътни знаци до 60 km/h.
Г л а в а  т р е т а
ИЗИСКВАНИЯ КЪМ ВРЕМЕННАТА ОРГА­
НИЗАЦИЯ И БЕЗОПАСНОСТТА НА ДВИ­
ЖЕНИЕТО
Чл. 30. Сигнализацията на СМР в обхвата 
на пътя или улицата трябва да е ясно видима 
и разбираема от участниците в движението по 
всяко време на денонощието и при всякакви 
метеорологични условия и да дава навременна 
и достатъчна информация за изменените пътни 
условия. Изискванията към степента на визуали­
зация (допустимост) на пътната сигнализация 
са определени в приложение № 4.
Чл. 31. Временната сигнализация се поставя 
преди участъка, в който се извършват СМР, на 
разстояние, осигуряващо достатъчно време на 
участниците в движението да се съобразят с 
изменените пътни условия и да извършат пред­
писаните маневри за безопасно преминаване.
Чл. 32. Пътните знаци, с които се въвежда 
постоянната организация на движението по пътя 
или улицата и които противоречат на ВОБД, 
се отстраняват или покриват с непрозрачен 
калъф или фолио с черен или сив цвят.
Чл. 33. (1) На едно място не се допуска да се 
поставят повече от четири пътни знака: до три 
във вертикален ред и два – в хоризонтален ред.
(2) За въвеждане на ВОБД се използват 
пътни знаци от типоразмера на постоянната 
сигнализация на пътя (улицата).
(3) За въвеждане на ВОБД могат да се из­
ползват пътни знаци от по-голям типоразмер 
и с по-високи технически характеристики от 
минималните съгласно приложение № 5 за 
съответния клас път или улица.
Чл. 34. (1) Временната сигнализация с 
пътна маркировка съгласно чл. 8 се използва, 
когато срокът за извършване на СМР е повече 
от един месец.
(2) При извършване на дълготрайни СМР 
на автомагистрала и при въвеждане на двупо­
сочно движение в едното платно задължително 
се използва временна сигнализация с пътна 
маркировка в началото и в края на работния 
участък.
(3) При въвеждане на двупосочно движение 
в едното платно на автомагистрала или при 
промяна на широчината на пътните ленти се 
използва пътна маркировка съгласно чл. 8 и 
приложенията.
(4) С временната сигнализация с пътна 
маркировка съгласно чл. 8 се осигурява клас 
за нощна видимост при суха настилка R5 за 
автомагистрали и пътища клас 1 и R3 за оста­
налите пътища и улиците. За пътища и улици в 
урбанизирани територии с осигурено осветление 
не се изисква клас за нощна видимост.
Чл. 35. (1) В зависимост от местоположе­
нието на СМР върху пътното платно и интен­
зивността на движението на пътя или улицата 
временно движението се организира по един 
от следните начини:
1. запазване на броя и широчината на път­
ните ленти;
2. запазване на броя на пътните ленти, като 
се намалява тяхната широчина;
3. намаляване на броя на пътните ленти;
4. отбиване на пътното движение по обходен 
маршрут.
(2) Когато се въвежда ВОБД при условията 
на ал. 1, т. 2, широчината на пътните ленти не 
трябва да е по-малка от:
1. за улици и пътища – 2,75 m;
2. за автомагистрали  –  3 m за товарни 
моторни превозни средства и 2,5 m за леки 
моторни превозни средства.
Чл. 36. Според широчината на платното за 
движение, незасегнато от извършваните СМР, 
се осигурява следният брой пътни ленти:
1. една пътна лента  –  при широчина,
по-малка от 5,50 m;
2. две пътни ленти – при широчина от 5,50 
до 8,50 m;
3. три пътни ленти – при широчина от 8,50 
до 11,50 m;
4. четири и повече пътни ленти – при ши­
рочина, равна и по-голяма от 11,50 m.
Чл. 37. (1) Необходимият брой пътни лен­
ти се определя в зависимост от най-голямата 
часова интензивност на движението по време 
на СМР и пропускателната способност на една 
пътна лента при приетия режим на движение.
(2) Най-голямата пропускателна способност 
на пътна лента при еднопосочно движение е 
1200 приведени единици на час.
(3) Най-голямата пропускателна способност 
на пътна лента с последователна смяна на по­
соката на движение е 500 приведени единици 
на час при дължина на участъка до 50 m и 
осигурена видимост в двете посоки.